Tamars far ville ha henne med som støtte i regjering av landet, og i 1178 ble hun kronet som tronarving og medregent. Dette var en taktisk handling fra farens side. Han forsøkte med dette å legitimere sin slektslinje på Georgias trone, og hindre en diskusjon om kongemakten etter hans død. Han opphøyde også menn fra jordeierklassen og urangerte klasser, «for å holde det dynastiske aristokratiet borte fra maktens sentrum».